D23: Frozen 2 Perkenalkan Ibu Elsa & Anna; Saksikan Poster Terbaru
Walt Disney Pictures telah mendedahkan poster terbaru filem animasi yang paling dinantikan, Frozen 2. Anda boleh saksikan poster terbaru itu dibawah. Selain itu, Expo D23 juga turut mendedahkan lebih banyak maklumat mengenai filem sekuel animasi itu. Pelakon Evan Rachel Wood dilaporkan akan memainkan peranan sebagai Queen Iduna, ibu kepada Anna dan Elsa. Karakter Iduna akan muncul dalam babak-babak flashback dan akan menjawab persoalan kenapa Elsa memiliki kuasa misteri. Satu lagi karakter baru yang bakal diperkenalkan adalah Lieutenant Mattias yang akan disuarakan oleh Sterling K. Brown. Mattias merupakan ketua kepada sekumpulan askar Arendelle yang telah terperangkap dalam hutan misteri selama 30 tahun. 
Just Announced: @SterlingKBrown (Lieutenant Matthias) and @EvanRachelWood (Queen Iduna) have joined the cast of #Frozen2, coming to theaters November 22. #D23Expo pic.twitter.com/lf0LF8eYk6
— Disney's Frozen (@DisneyFrozen) August 24, 2019 Just Announced: @SterlingKBrown (Lieutenant Matthias) and @EvanRachelWood (Queen Iduna) have joined the cast of #Frozen2, coming to theaters November 22. #D23Expo pic.twitter.com/lf0LF8eYk6 — Disney's Frozen (@DisneyFrozen) August 24, 2019 Kenapa Elsa dilahirkan dengan kekuatan ajaib? Jawapannya telah memanggil dan mengancam kerajaannya. Bersama-sama dengan Anna, Kristoff, Olaf dan Sven, dia akan meneruskan perjalanan yang berbahaya tetapi luar biasa. Dalam filem pertama, Elsa takut kekuasaannya terlalu berat, manakala dalam filem kali ini ,dia mesti berharap ianya cukup. Pasukan kreatif Frozen 2 terdiri daripada Jennifer Lee dan Chris Buck yang bertindak selaku pengarah manakala Peter Del Vecho selaku penerbit. Ia turut disertai penulis lagu Kristen Anderson-Lopez dan Robert Lopez. Pelakon suara  Kristen Bell, Idina Menzel, dan Josh Gad kembali meneruskan watak masing-masing. Filem animasi ini akan menemui penonton tempatan pada 21 November 2019.